演興四首 閔嶺中
作者：元結
朝代：唐

paragraphs: 囗羣山以延想，吾獨閔乎嶺中。
彼嶺中兮何有，有天含之玉峰。
殊閟絕之極顛，上聞產乎翠茸。
欲采之以將壽，眇不知夫所從。
大淵蘊蘊兮絕嶘岌岌，非梯梁以通險。
當無路兮可入，彼猛毒兮曹聚。
必憑託乎阻修，常儗儗兮伺人。
又如何兮不愁，彼妖精兮變怪。
必假見於風雨，常閃閃而伺人。
又如何兮不苦，欲仗仁兮託信。
將徑往兮不難，久懹懹以㥄惋。
却遲迴而永歎，懼大靈兮不知。
以予心爲永惟，若不可乎遂已。
吾終保夫直方，則必蒙皮篥以爲矢。
弦毋筱以爲弧，化毒銅以爲戟。
刺棘竹以爲殳，得猛烈之材。
獲與之而並驅，且舂刺乎惡毒。
又引射夫妖怪，盡羣類兮使無。
令善仁兮不害，然後采梫榕以駕深。
收樅橞兮梯險，躋予身之飄飄。
承予步之𨁹𨁹，入嶺中而登玉峰。
極閟絕而求翠茸，將吾壽兮隨所從。
思未得兮馬如龍，獨翳蔽於山顛。
久低迴而慍瘀，空仰訟於上玄。
彼至精兮必應，寧古有而今無。
將與身而皆亡，豈言之而已乎。